കേരളപ്പിറവി ദിനത്തില് തലസ്ഥാനത്തും ജനം റോഡില് നരകിച്ചു മണിക്കൂറുകളോളം ഗതാഗതക്കുരുക്ക തിരുവനന്തപുരം: കേരളപ്പിറവി ദിനത്തില് കൊച്ചിയില് എന്നപോലെ തലസ്ഥാനനഗരിയിലും ജനം റോഡില് നരകിച്ചു. ഭരണസിരാകേന്ദ്രമായ സെക്രട്ടറിയേറ്റിന് മുന്നിലും നിയമസഭാ സമ്മേളനം നടക്കുന്നതിനാല് നിയമസഭയിലേയ്ക്കും ഇന്നലെ സമരവേലിയേറ്റമായിരുന്നു. സ്കൂള് തുറപ്പും നിയമസഭാ സമ്മേളനവുമൊക്കെ ഒത്തുവന്നതോടെ രാവിലെ ആരംഭിച്ച ഗതാഗതസ്തംഭനം മണിക്കൂറുകളോളമാണ് നീണ്ടത്. എറണാകുളത്ത് പ്രതിപക്ഷമായിരുന്നു ജനത്തെ റോഡില് തളച്ചിട്ടതെങ്കില് തിരുവനന്തപുരത്ത് ഭരണകക്ഷി സംഘടനയായ ജോയിന്റ് കൗണ്സില് ആണ് മുന്നിട്ട് നിന്നത്. ഇവര്ക്കു പുറമേ മലബാര് ദേവസ്വം ബോര്ഡ് ജീവനക്കാരുടെ സംയുക്ത സമരസമിതി, കെ.എസ്.ആര്.ടി.സി പെന്ഷന്കാര്, കെ.ജി.എം.ഒ.എ, ഭിന്നശേഷി ഉദ്യോഗാര്ത്ഥികളുടെ സംഘടന, മലയാള ഐക്യവേദി തുടങ്ങി ഇരുപതിലധികം കൂട്ടായ്മകളാണ് പ്രതിഷേധവുമായി സെക്രട്ടറിയേറ്റിനും നിയമസഭയ്ക്കും മുന്നിലെത്തിയത്. പ്രതിഷേധക്കാരുമായി എത്തിയ വാഹനങ്ങള് നഗരത്തിലെ ചെറുറോഡുകളില് പാര്ക്ക് ചെയ്തശേഷം ഡ്രൈവര്മാര് നഗരം കാണാന് ഇറങ്ങിയതോടെ ഈ റോഡുകളിലും ഗതാഗതം തടസപ്പെട്ടതോടെ ജീവനക്കാര്ക്ക് ഓഫീസുകളിലും വിദ്യാര്ത്ഥികള് അടക്കമുള്ളവര്ക്ക് സ്കൂളിലേയ്ക്കും തിരിച്ചും കൃത്യസമയത്ത് എത്താനായില്ല. സി.പി.ഐ അനുകൂല സര്ക്കാര് ജീവനക്കാരുടെ സംഘടനയായ ജോയിന്റ് കൗണ്സില് പങ്കാളിത്ത പെന്ഷന് പിന്വലിക്കുക എന്ന ആവശ്യമുന്നയിച്ചാണ് സെക്രട്ടറിയേറ്റിന് മുന്നില് ധര്ണനടത്തിയത്. 2016 ലെ തെരഞ്ഞെടുപ്പില് ഇടതുമുന്നണിയുടെ പ്രകടപത്രികയിലെ പ്രധാന വാഗ്ദാനമായിരുന്നു അധികാരത്തിലെത്തിയാല് പങ്കാളിത്ത പെന്ഷന് പിന്വലിക്കുമെന്നത്. എന്നാല് ഇന്ന് സര്ക്കാര് ജീവനക്കാരെ വഞ്ചിക്കുന്നവിധം പങ്കാളിത്ത പെന്ഷന്റെ വക്താക്കളായി സര്ക്കാര് മാറിയെന്ന് നേതാക്കള് ആരോപിച്ചു. വെട്ടിക്കുറച്ച ശമ്ബളവും ആനുകൂല്യങ്ങളും പുനഃസ്ഥാപിക്കുക, അലവന്സുകള് പരിഷ്കരിക്കുക എന്നീ ആവശ്യങ്ങളുയര്ത്തി കെ.ജി.എം.ഒ.എ സെക്രട്ടറിയേറ്റ് പടിക്കല് നില്പ്പുസമരം നടത്തിയാണ് തങ്ങളുടെ പ്രതിഷേധം അറിയിച്ചത്.കോവിഡ് പോരാട്ടത്തിന് നേതൃത്വം നല്കിയ ഡോക്ടര്മാര്ക്ക് മറ്റ് സംസ്ഥാനങ്ങള് കൂടുതല് അലവന്സുകള് നല്കുമ്ബോള് കേരളത്തില് ശമ്ബളവും ആനുകൂല്യങ്ങളും വെട്ടിക്കുറച്ചാണ് നന്ദി കാണിക്കുന്നതെന്ന് നേതാക്കള് ആരോപിച്ചു. മലബാര് ദേവസ്വം ബോര്ഡിന് കീഴില് നിലനില്ക്കുന്ന മദിരാശി നിയമത്തില് മാറ്റം വരുത്തി കാലാനുസൃതമായ പുതിയ നിയമം നിര്മ്മിക്കുക എന്ന ആവശ്യവുമായിയാണ് മലബാര് ദേവസ്വം ബോര്ഡ് ജീവനക്കാര് സെക്രട്ടറിയേറ്റിന് മുന്നില് സമരവുമായെത്തിയത്. വര്ഷങ്ങളായി ഈ ആവശ്യം ഉയരുന്നുണ്ടെങ്കിലും, ഈ ആവശ്യം ന്യായമാണെന്ന് പല കമ്മീഷനുകളും അംഗീകരിക്കുന്നുണ്ടെങ്കിലും അവസാനനിമിഷം ലോബികളുടെ സമ്മര്ദ്ദത്തിന് വഴങ്ങി അട്ടിമറിക്കപ്പെടുകയാണെന്ന് ധര്ണ ഉത്ഘാടനം ചെയ്ത കേരള സ്റ്റേറ്റ് ടെമ്ബിള് എപ്ലോയ്സ് കോര്ഡിനേഷന് കമ്മിറ്റി ചെയര്മാന് വി.വി ശ്രീനിവാസന് ആരോപിച്ചു. ഈ സര്ക്കാരിന്റെ അവഗണനാ മനോഭാവത്തില് പ്രതിഷേധിച്ച് കേരളപിറവി ദിനത്തില് ദേവസ്വം മന്ത്രി കെ. രാധാകൃഷ്ണനെ കാണാന് കുചേലനുമായാണ് ജീവനക്കാര് സെക്രട്ടറിയേറ്റിന് മുന്നിലെത്തിയത്. എല്.പി, യു.പി തലങ്ങളിലെ മലയാളം അദ്ധ്യാപകര് മലയാളഭാഷയില് ഉന്നതവിദ്യാഭ്യാസം നേടിയവരോ മലയാളം മീഡിയത്തില് പഠിച്ചവരോ ആയിരിക്കണമെന്ന നിയമം പിന്വലിച്ചതിനെതിരെ പ്രതിഷേധവുമായാണ് മലയാളഐക്യവേദി പ്രവര്ത്തകര് സെക്രട്ടറിയേറ്റ് നടയിലെത്തിയത്. അടൂര് ഗോപാലകൃഷ്ണന് ധര്ണ ഉത്ഘാടനം ചെയ്തു. താല്ക്കാലിക തസ്തികകളില് നിന്നും പിരിച്ചുവിടപ്പെട്ട ഭിന്നശേഷിക്കാര്ക്ക് സ്ഥിരനിയമനം നല്കണമെന്ന സുപ്രീംകോടതി വിധി നടപ്പിലാക്കണമെന്ന് ആവശ്യപ്പെട്ട് ഭിന്നശേഷിക്കാര് സെക്രട്ടറിയേറ്റ് നടയില് നടത്തിയ പ്രകടനത്തിലും ധര്ണയിലും നൂറുകണക്കിന് പേര് പങ്കാളികളായി. പാലക്കാട് മെഡിക്കല് കോളേജില് എസ്.സിഎസ്.ടി വിദ്യാര്ത്ഥികളുടെ പ്രവേശന മാനദണ്ഡം 75 ശതമാനമായി നിലനിര്ത്തണമെന്നതുള്പ്പെടെയുള്ള ആവശ്യങ്ങളുയര്ത്തി കേരള ചേരമര് സംഘത്തിന്റെ ധര്ണയും കേരള വേടര്, മലവേട സമുദായ സംഘടനയുടെ പ്രതിഷേധവും ഉണ്ടായിരുന്നു.ഇവയ്ക്ക് പുറമേ പെട്രോള് വില വര്ദ്ധനവിനെതിരെയുള്ള ഒറ്റയാള് സമരവും ഒക്കെ ചേര്ന്നപ്പോള് നഗരവാസികള്ക്കൊപ്പം വിവിധാവശ്യങ്ങള്ക്ക് നാടിന്റെ നാനാഭാഗങ്ങളില് നിന്നെത്തിയവര് ദുരിതത്തിലായി.